b'\n_START_ARTICLE_\nDilling\xc3\xb8ya\n_START_PARAGRAPH_\nDilling\xc3\xb8ya er ei \xc3\xb8y i Vansj\xc3\xb8 i \xc3\x98stfold. Dilling\xc3\xb8ya ligger i Moss kommune og er Vansj\xc3\xb8s st\xc3\xb8rste \xc3\xb8y. Arealet er p\xc3\xa5 ca. 5 km\xc2\xb2. Ved normal vannstand ligger vannspeilet rundt Dilling\xc3\xb8y ca. 24,5 meter over havet._NEWLINE_Navnet Dilling\xc3\xb8y skriver seg fra plantenavnet dille/dilla eller dylle/dylla (Sonchus arvensis) eller \xc3\xa5kerdylle, som er det norske navnet._NEWLINE_Dilling\xc3\xb8y ble bosatt allerede i eldre jernalderen (perioden fra 400 e. Kr. og fremover mot 500 e. Kr.) ved rydding av Dilling\xc3\xb8y g\xc3\xa5rd som ligger i nordenden av \xc3\xb8ya. I l\xc3\xb8pet av 1700- og 1800-\xc3\xa5ra ble det ryddet fem husmannsplasser under Dilling\xc3\xb8y g\xc3\xa5rd. I dag er to av disse borte (Hattvik og Nord\xc3\xb8ya). \xc3\x98ya har broforbindelse i nord mot V\xc3\xa5ler kommune og fast bosetting p\xc3\xa5 fire g\xc3\xa5rdsbruk (Dilling\xc3\xb8y g\xc3\xa5rd, Ekelund, S\xc3\xb8rpa og Nesengen). Tidligere l\xc3\xa5 Administrasjonen for sivile tjenestepliktige sitt administrative sete p\xc3\xa5 Dilling\xc3\xb8y, som n\xc3\xa5 er blitt et privateid kurs- og konferansesenter._NEWLINE_\xc3\x98ya er \xc3\xa5 regne som en praktisk eksklave. Dette er fordi den eneste veien \xc3\xa5 n\xc3\xa5 \xc3\xb8ya p\xc3\xa5 fra Moss kommune uten \xc3\xa5 krysse vann, g\xc3\xa5r gjennom V\xc3\xa5ler kommune.'